Publication: Magyar Közlöny
Issue: MK-2010-192 (Year: 2010, Number: 192)
Era: contemporary
Section: szerint azok alkotmányossági vizsgálatát az Ör.-nél végzi el. [8/2003. (III. 14.) AB határozat, ABH 2003, 24, 81.]
Paragraph Index: 1509

1. „A választópolgárok a helyi önkormányzáshoz való alkotmányos alapjoguk gyakorlására, a helyi közügyek önálló, demokratikus intézésére önkormányzati képviselõket választanak. Az önkormányzati képviselõk képviselõi tevékenységüket társadalmi megbízatás keretében végzik. Az önkormányzati képviselõi munka eredményes ellátása érdekében azonban az Ötv. garanciális rendelkezéseket is megállapít, fõként abból a célból, hogy a társadalmi megbízatás ellátása miatt ne érje anyagi hátrány az önkormányzati képviselõt. Az Ötv. 20. § (2) bekezdése kimondja, hogy a képviselõ-testület a települési képviselõnek, a bizottsági elnöknek, a bizottság tagjának, a tanácsnoknak – törvény keretei között – rendeletében meghatározott tiszteletdíjat, természetbeni juttatást állapíthat meg. Ennek megfelelõen a Ptv. 18. § (1) bekezdése rendelkezik arról, hogy a képviselõ munkájával összefüggésben felmerült, az általa elõlegezett és számlával igazolt, szükséges költségeit meg kell téríteni. A költségtérítéssel kapcsolatban tehát

Source: https://magyarkozlony.hu/hivatalos-lapok/bae8596f302587faa8a9549ffe41639017df5820/dokumentumok/606e548d864752db097e19ed32b9c817d76d09dc/letoltes